ദാനകര്മ്മങ്ങളില് ഒന്നാമത് നില്ക്കുന്നത് അംബാനിയും അദാനിയുമല്ല, ദിവസം 27 കോടി രൂപ സംഭാവന നല്കുന്ന രാജ്യത്തെ ധനികനെ അറിയാം ഇന്ത്യയിലെ സമ്ബന്നരില് ഏറ്റവുമധികം സമ്ബത്തുളളത് ആരാണെന്ന ചോദ്യത്തിന് ആരും ഉത്തരം പറയും. ഒന്നുകില് അംബാനി അല്ലെങ്കില് അദാനി. എന്നാല് ഏറ്റവുമധികം സ്വത്ത് സംഭാവന നല്കുന്നതാരാണെന്ന് അറിയാമോ? ടാറ്റ എന്നാകും പലരുടെയും ഉത്തരം. ടാറ്റയും സാമൂഹ്യ ക്ഷേമത്തിന് സ്വത്ത് സംഭാവന നല്കുന്നുണ്ട്. എന്നാല് ഒന്നാമന് ഇവരാരുമല്ല സോഫ്റ്റ്വെയര് കമ്ബനി വിപ്രോ സ്ഥാപക ചെയര്മാനായ അസിം പ്രേംജിയാണത്. 2021 സാമ്ബത്തിക വര്ഷത്തില് 27 കോടി രൂപ പ്രതിദിനം സംഭാവന ചെയ്താണ് അസിം പ്രേംജി ഒന്നാമനായത്. ഒരു വര്ഷം സംഭാവന ചെയ്തത് 9713 കോടി. മുന്പ് നല്കിയിരുന്ന സംഭാവനയുടെ നാലിലൊന്ന് വര്ദ്ധന ഈ കൊവിഡ് മഹാമാരിക്കാലത്ത് അസിം പ്രേംജി വരുത്തി. എഡല്ഗിവ് ഹുറുന് ഇന്ത്യയുടെ 2021ലെ ദാനശീലരായ സമ്ബന്നരുടെ പട്ടികയില് അസിം പ്രേംജി ഒന്നാമതും എച്ച്സിഎല്ലിലെ ശിവ് നാടാര് 1263 കോടി ദാനം ചെയ്ത് രണ്ടാമതുമെത്തി. കോടികള് ഇന്ത്യയില് നിന്നും സമ്ബാദിക്കുന്നുണ്ടെങ്കിലും മുകേഷ് അംബാനി 577 കോടി മാത്രമാണ് സംഭാവന നല്കുന്നത്. ലിസ്റ്റില് മൂന്നാമതാണ് അദ്ദേഹം. കുമാരമംഗലം ബിര്ല നല്കിയത് 377 കോടിയാണ്. അതേസമയം 130 കോടി മാത്രം സംഭാവന ചെയ്ത് അദാനി എട്ടാമതാണ്. ഇന്ഫോസിസ് സഹ സ്ഥാപകന് നന്ദന് നിലകേനി 183 കോടി രൂപ ദാനമായി നല്കി. വിദ്യാഭ്യാസം, ആരോഗ്യം എന്നീ മേഖലയിലേക്കാണ് മിക്ക സമ്ബന്നരും സംഭാവന നല്കുന്നത്. 40 വയസിന് താഴെയുളള അതിസമ്ബന്നരില് സ്വത്ത് സംഭാവന ചെയ്യുന്നത് വര്ദ്ധിച്ചുവെന്ന് വ്യക്തമായിട്ടുണ്ട്. ഇന്ത്യയിലെ ഏറ്റവും വലിയ ഓഹരി നിക്ഷേപകനായ രാകേഷ് ഝുന്ഝുന്വാല തന്റെ സമ്ബാദ്യത്തിന്റെ നാലിലൊന്ന് സാമൂഹിക പ്രവര്ത്തനത്തിന് സംഭാവനയേകി. ഏറ്റവുമധികം സമ്ബത്ത് ദാനം ചെയ്ത പത്തുപേരില് ഹിന്ദുജ, ബജാജ്, അനില് അഗര്വാള്, ബര്മന് കുടുംബങ്ങളുണ്ട്. ഫാര്മ മേഖലയിലും ഓട്ടോമൊബൈല്, സോഫ്റ്റ്വെയര് മേഖലയിലുളളവരാണ് ഏറ്റവുമധികം സമ്ബത്ത് ദാനം ചെയ്യുന്ന സമ്ബന്നര്.